RAKASTETTU KAIKESTA HUOLIMATTA
Elämän merkitsemä
Olet jälleen tervetullut katsomaan ohjelmaamme -
Rakastettu kaikesta huolimatta.
Olen Birger Skoglund ja opetan sinulle Sanaa.
Tämän päivän aiheena on elämän merkitsemä.
Elämä voi nimittäin leimata meidät.
Leimat voivat olla joko ihania tai vähemmän ihania.
Aloitan lukemalla Raamatustani Jumalan Sanaa -
profeetta Jesajan 61. luvusta.
Luen jakeesta 3: "...panemaan Siionin murheellisten päähän -
antamaan heille - juhlapäähineen tuhkan sijaan, -
iloöljyä murheen sijaan, -
ylistyksen vaipan masentuneen hengen sijaan."
Toivon voivani antaa sinulle sanoman elävältä Jumalalta, -
sanoman, joka on täynnä valoa, voimaa ja toivoa.
Pyytäkäämme Jumalan siunausta.
Isä, Jeesuksen nimessä, kiitän sinua, että autat minua, -
välittämään Sanaasi ihanasti ja vakuuttavasti.
Jeesus, ole kaikkien ohjelmaani katsovien kanssa nimessäsi aamen.
Olemme kaikki matkamiehiä ja vaellamme elämän kautta.
Jokainen meistä saa erilaisia kokemuksia.
Elämä voi merkitä meidät monin eri tavoin.
Olen nähnyt monia näistä merkeistä elämän teillä.
Eräs laulaja laulaa: "Synti haluaa meidät kaikki vangita.
Vihollinen karjuen kulkee. Monta lammasta hän on raadellut, -
repinyt vertavuotavat haavat."
Jumalan ihmeellinen ajatus meitä varten oli, -
että eläisimme ihanassa yhteydessä, lähellä Häntä -
ja Hänen turvassaan.
Joskus teemme, kuten tuhlaajapoika, -
kun hän jätti turvallisen isänsä kodin, kuten mekin teimme.
Jätimme ahdasmieliseksi kokemamme tilanteen.
Vapauden sijaan jouduimmekin sidotuiksi.
Valitettavasti jotkut ovat joutuneet rikollisuuden sitomiksi.
Ajattelit, että rikastuisit.
Ehkä luulit, ettei kukaan näe eikä saa sinua kiinni.
Se, jonka ainoana tavoitteena -
on varastaa, tappaa ja tuhota, -
nauroi sinulle pilkallisesti, -
kun itkit yöllä yksin sellissäsi.
Ehkä puhun jollekin, joka on huumeiden ja alkoholin leimaama.
Se alkoi niin viattomasti, -
mutta lopulta alkoholi ja huumeet tulivat herraksesi.
Menetit perheesi.
Jouduit kestämättömään syrjäytymiseen.
Nyt luulet, että kaikki on menetetty.
Vihollinen julistaa sinulle vain -
kuolemaa, pimeyttä, tuhoa ja kurjuutta.
Ehkäpä puhun myös sinulle, joka sairastat.
Ehkä onnettomuus aiheutti sen.
Elämä merkkasi sinut.
Joskus, ja jopa aika usein kyselet: "Miksi Jumala?"
Muutamia vuosia sitten minulla oli etuoikeus vierailla -
Göteborgin satamassa sijaitsevalla Betel-laivalla.
Pidin kokouksia entisille huumeidenkäyttäjille, -
syrjäytyneille, joilla oli syvä hätä.
Illan kokoukset olivat mahtavia.
Laivalle tuli monia elämän leimaamia.
Siellä on johtaja, joka oli kokenut paljon ikäviä asioita.
Hän oli istunut monessa sellissä. Eräänä päivänä, -
hän saa kohdata Vapahtajan, Mestarin, joka antaa uuden voiman -
ja parantaa syntisen elämän arvet.
Ensimmäisenä iltana ollessani siellä, näin miehen, -
joka oli todella elämän merkitsemä.
Hänellä oli valtavan paljon tatuointeja.
Näin ilon hänen kasvoistaan.
Ilo heijastui hänen silmistään.
Hän riemuitsi ystäviensä kanssa heidän laulaessaan Jeesuksesta.
Seuraavana aamuna heräsin ja sain päivän lehden.
Aloin selata lehteä -
ja katseeni osui yhtäkkiä hauskaan kertomukseen.
Kerroin sen myöhemmin sinä iltana ja kerron sen nyt.
Pieni söpö tyttö -
käveli käsi kädessä äitinsä kanssa uimarannalla.
Äkkiä hän näkee miehen, jonka koko keho on tatuointien peitossa.
Ihossa on tuskin vaaleaa kohtaa.
Pikkutyttö katsoo miestä kiinnostuneena.
Hän sanoo: "Äiti, jos hankit joskus itsellesi uuden miehen, -
voisit ottaa tuollaisen, jossa on kuvia."
Kerroin tarinan iltakokouksessa.
Silloin eräs tatuoitu mies kysyi: "Saanko sanoa jotain?"
Tottakai hän sai luvan. Hän todisti ihanalla tavalla: -
"Vanhassa elämässäni otin paljon tatuointeja.
Monet kehossani olevista kuvista ja teksteistä haluaisin poistaa.
Se olisi kallista ja kivuliasta, joten minun täytyy sietää näitä."
Yhtäkkiä hän sanoo totisena: -
"Minulle oli tapahtunut paljon pahempaa.
Paholainen oli tatuoinut sydämeni ja koko sisimpäni.
Kuka ottaisi pois ne merkit?
Kun kohtasin Jeesuksen, Hän otti ne rumat merkit pois.
Hän puhdisti sydämeni kaikesta synnistä ja saastasta."
Uskallanpa sanoa, että jokaisen silmät olivat silloin kyynelissä.
Itkettiin, iloittiin ja kiitettiin Jumalaa.
Koimme valtavan taivaallisen läsnäolon.
Psalminkirjoittaja Daavidilla oli myös merkkinsä elämässään, -
vaikka häntä sanottiinkin Israelin suloiseksi laulajaksi.
Hänen kuninkuutensa oli valtava menestys.
Silti eräänä päivänä meni kaikki pieleen.
Kun hän aloitti suhteen Batseban kanssa, -
kaikki rikkoutui.
Daavid sanoo synninhädässään: -
"Kun minä siitä vaikenin, riutuivat minun luuni...valituksestani.
Sillä yötä päivää oli... kätesi raskaana minun päälläni; -
minun nesteeni kuivui niinkuin kesän helteessä.
Minä tunnustin sinulle syntini enkä peittänyt pahoja tekojani; -
minä sanoin: 'Minä tunnustan Herralle rikokseni', -
ja sinä annoit anteeksi minun syntivelkani." (Ps.32:3-5.)
Daavid koki, kuinka elämä merkitsi hänet.
Hän koki myös, kuinka eräs pystyi poistamaan nuo merkit.
Oli eräs, joka pystyi ne poistamaan.
On vain yksi, joka voi poistaa kaikki merkit sinun elämästäsi.
Voit alkaa riemuitsemaan totuudesta.
Raamatun Sana, jonka luimme alussa, on voimassa myös tänään.
"...panemaan Siionin murheellisten päähän - antamaan heille -
juhlapäähineen tuhkan sijaan, iloöljyä murheen sijaan, -
ylistyksen vaipan masentuneen hengen sijaan."
Surevat saavat juhlapäähineen tuhkan sijaan.
Toinen raamatunkäännös kuuluu näin: -
"Hän muuttaa tuhkan kauneudeksi."
Mikä ihme! Kun olet epäonnistuneen elämäsi surun tuhkaläjässä, -
Hän tulee kirkkaudessaan ja muuttaa tuhkan ihanuudeksi.
Etkö vain kaipaakin sitä?
Hän haluaa antaa sinulle iloa murheen sijaan.
Kun taivas kerran katsoo sinua, -
joka tulit tästä syntisestä maailmasta, -
yllättyy se siitä puhtaudesta ja muutoksesta, -
jonka olet läpikäynyt, Jeesuksen Kristuksen, Herrasi kautta.
Siinä on paikka ryövärille, joka kuolee syntiensä tähden.
Jeesus sanoo ryövärille, kun Hän riippuu ristillä: -
"...tänä päivänä pitää sinun oleman minun kanssani paratiisissa."
Tänään olet kanssani paratiisissa.
Jeesus haluaa yhteyden sinuun.
Hänen haluaa sulkea sinut rakkauteensa, armoonsa -
ja jumalalliseen kirkkauteensa.
Jeesuksessa on paikka korrup- toituneelle tullivirkailijalle.
Hänessä on paikka myös sairaalle ja haavaiselle Lasarukselle.
Muistat kai molemmat kertomukset.
Tullivirkailija Sakkeus kokee yhtäkkiä: -
"Haluan antaa takaisin kaiken sen, mitä olen liikaa ottanut."
Pelastuksen voima ja ilo täytti hänet.
Lasarus, köyhä, sairas mies, kuolee ja tulee taivaan portille, -
astuu sisään ja kokee paranemisen ja siunauksen.
Toivon, että voisit sanoa laulajan tavoin: -
"Ristin käteni ympärille ristin, enkä sieltä lähde -
maailman huvien, hurmion, kunnian enkä maineen tähden.
Jos maailman onni mua houkuttaa, on se harhaa vain ja kuihtuu pois.
Haluan ristille painautua, jossa rakkauden äänen mä kuulen."
Ikivanha risti voi kertoa rakkauden sanoman.
Täytetyssä työssä voit kokea, -
että vanhan elämäsi merkit ja arvet poistetaan.
Näin puhuu elävä Jumala: -
"Kuule ystäväni.
Olen enemmän kuin laastari, olen täydellinen parantuminen.
Olen enemmän kuin särkylääke, olen täydellinen parantava voima.
Olen enemmän kuin lasi vettä, olen elävä vesi.
Olen enemmän kuin tavalliset sanat, puhun sinulle elämän Sanaa."
Toivon totisesti, että pystyisin lähestymään sinua -
niin voimallisesti, että tunnet selvästi, -
että raadellut haavat, kipeät vammat, -
paranevat silmänräpäyksessä.
Tunnen Pyhän Hengen voiman ja tiedän puhuvani sinulle, -
jolla on syvät arvet elämässäsi.
Haavoittuminen jatkui tapauksesta toiseen.
Perheesi särkyi ja yrityksesi tuhoutui.
Kunniasi ja maineesi katosivat pala palalta.
Olet päätynyt yhteiskunnan pohjasakkaan.
Haavoja on monta ja ne pitävät sinut valveilla yötä päivää.
Arvet muistuttavat sinua armottomasti -
kaikesta siitä, mitä vihollinen varasti sinulta.
Mutta nyt sinulle on tie avoinna.
Elämäsi merkit muuttuvat -
ja haavasi paranevat.
Katkeruutesi muuttuu iloksi.
Jumalan torjumisen tilalle elämääsi tulee Jumalan kirkkaus.
Tästä on kysymys.
Elämäsi merkitään jollain muulla.
Elämäsi merkitään Jeesuksen sovitustyöllä.
Elämäsi merkitään hänen verellään, joka poistaa kaikki syntisi.
Jumalan parantava voima leimaa koko olemuksesi.
Elämäsi alkaa laulaa.
Pyhän Hengen voitelussa laulat enkeleiden kanssa, -
koska olet vapaa.
Olet seurannut ohjelmaani ja olen iloinen siitä.
Olen kuitenkin iloisempi siitä, että elämäsi merkit -
pyyhkäistään pois.
Vihollinen ei voi enää istua unohduksen meren äärellä -
ja kalastaa elämästäsi esiin yhtä ja toista.
Hänellä on kalastuskielto.
Olet uudestisyntynyt.
Ja vaikka kaikki olisi särkynyt silmänräpäykseksi, -
haluan sanoa sinulle, että Hän ottaa merkit pois.
Jeesus kertoo vertauksen tuhlaaja- pojasta ja hänen veljestään.
Oikeastaan molemmat olivat kadotettuja, -
mutta hän puhuu nuoremmasta pojasta, -
joka lähti kotoa elämään omaa elämäänsä.
Hän sai elämäänsä monta merkkiä.
Lopulta hän istui paimentamassa sikoja.
Hän halusi syödä sianruokaa, mutta sitäkään ei hänelle annettu.
Silloin hän ajattelee: "Minä nousen ja menen isäni tykö."
Hän ei uskonut, että hän saisi uuden ihanan elämän.
Hän ajatteli, että saisi olla yksi isänsä palkkalaisista.
Kun hän tulee kotiin isän luokse, -
isä haluaa antaa enemmän kuin palkkalaisen osan.
Isä kiiruhtaa poikaansa vastaan ja sulkee hänet syliinsä.
Hän laittaa sormuksen pojan sormeen ja kengät hänen jalkaansa.
Isä antaa hänen peseytyä puhtaaksi.
Vanhan syntielämän ja koettelevan vaelluksen merkit -
pestään pois.
Isä sanoo: "Iloitkaamme ja riemuitkaamme, sillä tämä -
minun poikani oli kuollut ja virkosi eloon." (Luuk. 15:24.)
Valitettavasti veli ei ollut erityisen onnellinen.
Hän ei ymmärtänyt, että hänkin tarvitsi iloa Jumalassa.
Veli oli antanut katkeruuden merkitä itsensä.
Katkeruus painoi häneen vakavia merkkejä.
Kun Jeesus tulee sydämeemme ja saa muuttaa meidät, -
huomaamme, että elämä itsessään muuttuu.
Silloin ei katsella päivän raskautta.
Silloin eivät tummat pilvet pelästytä.
Silloin ei edes vihollisen karjunta pelästytä, -
koska hän, joka osti meidät vapaaksi, -
on voimakkaampi, mahtavampi ja ihanampi kuin kukaan muu.
"Nuoruuden vuosinani onnellisina Jeesuksen vierellä kuljin.
Olin karitsa Jumalan laumassa, mutta vuodet kuluivat liian pian.
Suuntasin katseeni maailmaan - ja lapsen uskoni kadotin."
Laulaja jatkaa: "Näin maailman kimalluksen.
Kuulin huvipaikan melun. Kuten koi lentää kohti lamppua, -
ajauduin vääriä valoja kohti.
En tiennyt sitä silloin, mitä sitten ymmärsin, -
että siipeni mä siellä polttaisin."
Ehkä olet polttanut siipesi.
Ehkä elimistösi hikoilee helvetin esikartanoiden hirveää lämpöä.
Olet todella merkitty, murtunut ja rikki.
On yksi, joka kutsuu sinua ja rakastaa sinua.
On yksi, joka seuraa sinua ja antaa sinun kylpeä uudessa voitelussa.
Hänen nimensä on Jeesus.
"Sillä jokainen, joka uskoo, että Jeesus on Herra, hän pelastuu."
Niin kohtaa elämän Herra sinut.
Tunnen, että lopuksi minun täytyy puhua sinulle, -
joka on leimattu hengellisissä kokouksissa.
Olit iloinen, puhuit uusin kielin, lauloit ja profetoit.
Silloin joku leimasi sinut sanomalla: -
"En usko tuosta sanaakaan. Keksit sen itse."
Sinä loukkaannuit.
Tulit surulliseksi ja nyt haavat märkivät.
Et tiedä, miten selviytyä.
Hengellinen yhteisö on merkannut sinut.
Tänään Herra vapauttaa sinut ja antaa uuden toivon ja rohkeuden.
Tänään Hän haluaa tulla sisimpääsi.
Hän haluaa antaa sinulle väkevät ilon virrat.
Merkit tulevat katoamaan.
Herra haluaa minun sanovan: -
Juuri nyt jokainen haava paranee.
juuri nyt saat palsamia sydämellesi ja saat kokea -
Jumalan ihmeellisen, ihanan ja suloisen rauhan.
Leimojen haavoittamaan sydämeesi -
laskeutuu nyt rauha.
Kutisevat arvet eivät enää vaivaa sinua.
Muistot kalpenevat.
Jumalan kirkkaus loistaa yllesi.
Ennen kuin lopetan, haluan kääntyä puoleesi.
Jos haluat tukea näitä ohjelmia, voit antaa lahjan TV7:lle.
Voit esimerkiksi soittaa ruudussa näkyvää numeroon.
Suomennos: Anneli Olin